**Likumprojekta „Grozījumi Parādu ārpustiesas atgūšanas likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījumi Parādu ārpustiesas atgūšanas likumā” (turpmāk – likumprojekts) izstrādāts:- lai izpildītu Ministru kabineta 2014.gada 22.aprīļa protokollēmuma (prot.Nr.24 26.§) “Informatīvais ziņojums “Nozaru administratīvo pārkāpumu kodifikācijas ieviešanas sistēma”” (TA-775) 2.punktā doto uzdevumu; - lai izpildītu Ministru kabineta 2013.gada 4.februāra rīkojuma Nr.38 (prot. Nr.5 30.§) “Par Administratīvo sodu sistēmas attīstības koncepciju” 9.punktā doto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 22.aprīlī Ministru kabinetā tika apstiprināts informatīvais ziņojums “Nozaru administratīvo pārkāpumu kodifikācijas ieviešanas sistēma” (prot. Nr.24, 26§), saskaņā ar kuru informatīvā ziņojuma 1. pielikumā minētajām atbildīgajām ministrijām ir pienākums to kompetencē esošajos nozares likumos izstrādāt grozījumus, lai tajos tiktu ietverti administratīvie pārkāpumi un noteiktas kompetentās iestādes par administratīvo sodu piemērošanu, pamatojoties uz to, ka 2017.gada 1.janvārī spēku zaudēs Latvijas Administratīvo pārkāpumu kodekss (turpmāk – LAPK). Likumprojekts izstrādāts, lai iekļautu Parādu ārpustiesas atgūšanas likumā administratīvos sodus par parāda ārpustiesas atgūšanas pakalpojumu sniedzēja pakalpojuma sniegšanu bez speciālās atļaujas (turpmāk - licence) vai par parāda ārpustiesas atgūšanas pakalpojuma sniegšanas turpināšanu pēc licences apturēšanas vai anulēšanas (turpmāk – pakalpojuma sniegšana bez licences), kā arī lai noteiktu kompetento iestādi, kurai piekritīga sodu piemērošana.Likumprojekts papildina Parādu ārpustiesas atgūšanas likumu ar jaunu nodaļu: “V nodaļa: “Administratīvā atbildība parādu ārpustiesas atgūšanas jomā un kompetence sodu piemērošanā”. Atbilstoši likumprojekta “Administratīvo pārkāpumu procesa likums” (Nr.1160/Lp11) 8.pantam administratīvo atbildību var piemērot arī juridiskajām personām, tādēļ Likumprojektā tiek paredzēta atbildība par parāda ārpustiesas atgūšanas pakalpojumu sniegšanu bez licences, to paredzot gan fiziskajām personām, gan valdes loceklim, gan juridiskajām personām. Likumprojektā paredzētie sodi ir noteikti, izvērtējot valsts nodevas par licences saņemšanu apmēru. Līdz šim atbilstoši LAPK 166.2 pantam un 215.1 pantam administratīvo pārkāpumu procesu varēja uzsākt un sodus par pakalpojuma sniegšanu bez licences varēja piemērot Valsts ieņēmumu dienests. Ņemot vērā praksē esošo situāciju, kā arī faktu, ka Parādu ārpustiesas atgūšanas likuma prasību ievērošanu uzrauga arī Patērētāju tiesību aizsardzības centrs, Likumprojektā ir noteikta kompetentā institūcija – Patērētāju tiesību aizsardzības centrs.Vienlaikus norādāms, ka likumprojekta “Administratīvo pārkāpumu procesa likums” (Nr.1160/Lp11) sākotnējā ietekmes novērtējuma ziņojumā ir minēta izņēmuma kārtība attiecībā uz protokola par administratīvā pārkāpuma konstatēšanu sastādīšanu. Attiecīgi no minētā izriet, ka atbilstoši likumprojektam “Administratīvo pārkāpumu procesa likums” (Nr.1160/Lp11) protokolu par administratīvo pārkāpumu var sastādīt Valsts policijas amatpersona. Ņemot vērā, ka praksē var pastāvēt situācijas, kad Patērētāju tiesību aizsardzības centram ir šķēršļi, lai konstatētu, ka persona pakalpojumu sniedz bez licences, Valsts policija būs tiesīga sastādīt protokolu par administratīvo pārkāpumu.Ņemot vērā to, ka likumprojekts “Administratīvo pārkāpumu procesa likums” (Nr.1160/Lp11) ir saistīts ar šo Likumprojektu un virzāms vienlaicīgi, ir nepieciešams arī noteikt, ka likums stājas spēkā vienlaicīgi ar likumprojekta “Administratīvo pārkāpumu procesa likumu”. |
| 3. | Projekta izstrādē iesaistītās institūcijas | Likumprojekts ir izstrādāts sadarbībā ar Patērētāju tiesību aizsardzības centru.Saskaņā ar Ministru kabineta 2014.gada 22.aprīļa protokollēmuma “Informatīvais ziņojums “Nozaru administratīvo pārkāpumu kodifikācijas ieviešanas sistēma”” (TA-775) (prot. nr.24 26.§) 3.punktu, likumprojekts 2016.gada 22.septembrī ir izskatīts Tieslietu ministrijas Latvijas Administratīvo pārkāpumu kodeksa pastāvīgajā darba grupā.  |
| 4. | Cita informācija | Nav |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Parādu ārpustiesas atgūšaans pakalpojumu sniedzēji – 28 pakalpojuma sniedzēji. Patērētāju tiesību aizsardzības centrs – uzraudzības iestāde. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā, Ministru kabineta 2014.gada 22.aprīļa protokollēmuma “Informatīvais ziņojums “Nozaru administratīvo pārkāpumu kodifikācijas ieviešanas sistēma”” (TA-775) (prot. nr.24 26.§), proti, ka normas par administratīvo sodu tiek pārnestas uz speciālajiem tiesību aktiem, nosakot citu uzraudzības iestādi, Likumprojekts nerada papildu administratīvo slogu. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | Turpmākie trīs gadi (*euro*) |
| **2017** | **2018** | **2019** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.2. valsts speciālais budžets | 0 | 0 | 0 | 0 | 0 |
| 1.3.pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3.pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3.pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 5. Precizēta finansiālā ietekme: |  | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3.pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Likumprojekts nerada papildu izdevumus valsts budžetā. |
| 6.1. Detalizēts ieņēmumu aprēķins | Ieņēmumu apmērs nav precīzi aprēķināms, jo tas ir atkarīgs no normatīvajos aktos noteikto prasību ievērošanas no regulēto subjektu puses.Turklāt norādāms, ka nebūtu pareizi norādīt konkrētu naudas soda apmēru, kas ir jāpiemēro fiziskām vai juridiskām personām, ņemot vērā Valsts ilgtermiņa prioritāti nodrošināt uzņēmējdarbībai izcilu vidi, 2016.gada 18.augustā Valsts sekretāru sanāksmē izsludināts Uzņēmējdarbības vides pilnveidošanas pasākumu plāna projekts (VSS-793), kurā cita starpā ir noteikts uzdevums visām nozaru ministrijām ieviest “konsultē vispirms” principu valsts institūciju turpmākajā darbā.Attiecīgā principa primārais mērķis ir – uzņēmumu skaidra, vienota izpratne par normatīvā regulējuma prasībām atbilstošajā jomā un to izpildi, kā arī vienota uzraugošo institūciju rīcība veicot uzraudzību, tādējādi nodrošinot paredzamu un saprotamu valsts pārvaldes iestāžu reakciju. Valsts iestādēm būs pienākums ieviest konsultāciju mehānismu, proti, skaidrot fiziskajām un juridiskajām personām piemērojamās normas un prasības, tai skaitā pirms administratīvā procesa uzsākšanas vai administratīvā soda piemērošanas. |
| 6.2. Detalizēts izdevumu aprēķins |  |
| 7. Cita informācija | Ieņēmumi par naudas sodiem, ko par Likumprojektā paredzētajiem administratīvajiem pārkāpumiem piemēros Patērētāju tiesību aizsardzības centrs, tiks ieskaitīti valsts pamatbudžetā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Īpašas komunikācijas aktivitātes nav plānotas. |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar  |
| 4. | Cita informācija | Nav |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Patērētāju tiesību aizsardzības centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Līdz šim administratīvo pārkāpumu procesu varēja uzsākt un sodus par pakalpojuma sniegšanu bez licences varēja piemērot Valsts ieņēmumu dienests. Turpmāk – Patērētāju tiesību aizsardzības centrs.Projekts neparedz veidot jaunas valsts institūcijas. |
| 3. | Cita informācija | Nav |

Iesniedzējs:

Ministru prezidenta biedrs,

ekonomikas ministrs A. Ašeradens

Vīza:

valsts sekretārs J. Stinka

01.02.2017 10:46

1172

Ziediņa-Brigmane

67013156; Maija.Ziedina-Brigmane@em.gov.lv